Source: https://www.slov-lex.sk/static/SK/ZZ/1990/130/19900501.html
Timestamp: 2019-10-16 04:48:33+00:00
Document Index: 17452853

Matched Legal Cases: ['§ 10', '§ 19', '§ 20', '§ 23', '§ 24', '§ 25', '§ 27', '§ 4', '§ 6', '§ 11', '§ 3', '§ 7', '§ 8', '§ 10', '§ 22', '§ 15', '§ 17', '§ 28', '§ 30', '§ 32', '§ 24', '§ 51', '§ 52', '§ 8', '§ 10', '§ 7']

Predpis bol zrušený predpisom 572/1991 Zb.
o niektorých opatreniach súvisiacich s vydaním zákona o súkromnom podnikaní občanov
Ústredným orgánom štátnej správy vo veciach súkromného podnikania občanov je Ministerstvo vnútra Slovenskej republiky (ďalej len „ministerstvo").
Ministerstvo spolupracuje pri výkone štátnej správy na úseku súkromného podnikania občanov s ústrednými orgánmi štátnej správy, v pôsobnosti ktorých sú odvetvia, v ktorých sa podnikanie vykonáva.
Ministerstvo je oprávnené požadovať od ústredných orgánov štátnej správy uvedených v odseku 1 potrebné stanoviská a vyjadrenia. Tieto orgány poskytujú stanoviská a vyjadrenia v primeranej lehote.
Ministerstvo vydáva povolenie na podnikanie žiadateľovi o registráciu, ktorý nemá trvalý pobyt na území Českej a Slovenskej Federatívnej Republiky.1)
Orgánom príslušným na registráciu podľa zákona o súkromnom podnikaní občanov2) (ďalej len „zákon") je mestský národný výbor I. katergórie3) a okresný národný výbor (ďalej len „národný výbor").
Na registráciu je príslušný národný výbor podľa trvalého miesta podnikateľskej činnosti; ak takého miesta niet, podľa miesta trvalého pobytu podnikateľa.
Národný výbor rozhoduje o registrácii, zmene a zrušení registrácie.4)
Národný výbor môže uložiť podnikateľovi, ktorý poruší povinnosti ustanovené v § 10 ods.1, § 19, § 20, § 23, § 24, § 25 a § 27 zákona, pokutu do 50 000 Kčs.
Pokutu nemožno uložiť podnikateľovi, ktorý bol za to isté porušenie povinností postihnutý podľa iných právnych predpisov.
Pokutu možno uložiť do 3 mesiacov odo dňa, keď sa národný výbor o porušení povinnosti dozvedel, najneskôr však do jedného roka odo dňa porušenia povinnosti.
Ak občania, ktorým boli udelené povolenia podľa zákona Slovenskej národnej rady č. 130/1981 Zb. o vnútornom obchode a podľa vyhlášky Ministerstva školstva a kultúry č. 104/1965 Zb. o súkromnom vyučovaní v odbore umenia a v odbore cudzích jazykov, nepožiadajú o registráciu činnosti na príslušnom národnom výbore najneskôr do 30. septembra 1990, strácajú týmto dňom tieto povolenia platnosť.
§ 4 ods. 1 písm. b) a d), § 6 až 8 a § 11 zákona č. 81/1957 Zb. o koncertnej a inej hudobnej činnosti;
§ 3 písm. f), § 7, § 8 a § 10 zákona č. 82/1957 Zb. o estrádach, artistických produkciách a ľudovej zábave;
§ 22c zákona č. 69/1967 Zb. o národných výboroch v znení zákona Slovenskej národnej rady č. 107/1988 Zb., ktorým sa mení a dopĺňa zákon o národných výboroch;
§ 15, § 17, § 28 a § 30 zákona Slovenskej národnej rady č. 36/1978 Zb. o divadelnej činnosti (divadelný zákon);
§ 32d zákona Slovenskej národnej rady č. 32/1984 Zb., ktorým sa mení a dopĺňa zákon Slovenskej národnej rady o štátnej správe v školstve a zákon Slovenskej národnej rady o školských zariadeniach;
§ 24 až 28 zákona Slovenskej národnej rady č. 130/1981 Zb. o vnútornom obchode v znení zákona Slovenskej národnej rady č. 108/1988 Zb.;
nariadenie vlády Slovenskej socialistickej republiky č. 64/1984 Zb. o poskytovaní dočasného ubytovania v súkromí so súhlasom národného výboru;
nariadenie vlády Slovenskej socialistickej republiky č. 2/1988 Zb. o predaji tovaru a poskytovaní iných služieb občanmi na základe povolenia národného výboru;
vyhláška Ministerstva školstva a kultúry č. 104/1965 Zb. o súkromnom vyučovaní v odbore umenia a v odbore cudzích jazykov;
§ 51 a § 52 vyhlášky Ministerstva obchodu Slovenskej socialistickej republiky č. 100/1982 Zb., ktorou sa vykonávajú niektoré ustanovenia zákona Slovenskej národnej rady č. 130/1981 Zb. o vnútornom obchode.
§ 8 ods. 3 zákona č. 105/1990 Zb. o súkromnom podnikaní občanov.
Zákon č. 105/1990 Zb.
§ 10 ods. 3 zákona č. 69/1967 Zb. o národných výboroch v znení neskorších zákonov (úplné znenie č. 157/1988 Zb.). Nariadenie vlády Slovenskej socialistickej republiky č. 156/1982 Zb., ktorým sa určujú významné veľké mestá a významné kúpeľné mestá, v znení nariadenia vlády Slovenskej socialistickej republiky č. 28/1989 Zb.
§ 7 až 12 zákona č. 105/1990 Zb.
Číslo: 130/1990 Zb.
Názov: Zákon Slovenskej národnej rady o niektorých opatreniach súvisiacich s vydaním zákona o súkromnom podnikaní občanov
Dátum schválenia: 27.04.1990